น้ำท่วมถึงคิวภาคกลาง ภาคตะวันออก กรมอุตุนิยมวิทยา รายงานว่า ร่องความกดอากาศต่ำพาดผ่านภาคกลางและภาคตะวันออกเฉียงเหนือตอนล่าง ทำให้มีฝนตกชุกหนาแน่น และมีฝนตกหนักบริเวณกรุงเทพมหานครและปริมณฑล ภาคกลาง ภาคตะวันออก และภาคใต้ ขอให้ประชาชนในพื้นที่เสี่ยงภัยของ จ.ชลบุรี ระยอง ปราจีนบุรี สระแก้ว เพชรบุรี ประจวบคีรีขันธ์ ชุมพร สุราษฎร์ธานี ระนอง และพังงา ระมัดระวังภัยจากน้ำท่วมฉับพลันและน้ำป่าไหลหลาก สำหรับคลื่นลมในทะเลอันดามันและอ่าวไทยตอนบนมีกำลังค่อนข้างแรง โดยมีคลื่นสูง 2-3 เมตร ขอให้เดินเรือด้วยความระมัดระวังในระยะนี้ส่วนสถานการณ์น้ำของเขื่อนเจ้าพระยา นายตวงสิทธิ์ อุทัยวงศ์ หัวหน้าโครงการส่งน้ำและบำรุงรักษาเขื่อนเจ้าพระยา ชี้แจงว่า ขณะนี้การไหลผ่านของน้ำอยู่ที่ระดับน้ำเหนือเขื่อนเจ้าพระยา 15.15 เมตร ระดับน้ำท้ายเขื่อนเจ้าพระยา 13.26 เมตร ปริมาณการระบายน้ำท้ายเขื่อนเจ้าพระยา 1,677 ลูกบาศก์เมตร (ลบ.ม.) ต่อวินาที ณ วันนี้ น้ำที่ไหลมาจากนครสวรรค์ ยังถือว่าอยู่ในขั้นปกติ และคาดการณ์ว่า น้ำที่ไหลมาจากทางภาคเหนือ หาก 2-3 วันข้างหน้า น้ำจะมาบรรจบที่ จ.นครสวรรค์ จะมีปริมาณน้ำไหลผ่าน 2,200 ลบ.ม.ต่อวินาที มีปริมาณการระบายน้ำท้ายเขื่อนเจ้าพระยาก็ยังคงไม่เกิน 1,800 ลบ.ม.ต่อวินาที และถ้าหากน้ำฝนตกไม่มากนัก ก็จะไม่มีผลกระทบกับเขื่อนเจ้าพระยาแต่ถ้าหากมีปริมาณการระบายน้ำที่ท้ายเขื่อนเจ้าพระยาถึง 2,200 ลบ.ม.ต่อวินาที จะมีผลกระทบกับบ้านเรือนราษฎรที่อยู่ท้ายเขื่อนเจ้าพระยา เช่น อ.สรรพยา จ.ชัยนาท และ อ.เมือง จ.สิงห์บุรี ต่อไป แต่ขณะนี้ปริมาณน้ำที่ระบายน้ำท้ายเขื่อนเจ้าพระยา ยังอยู่ที่ 1,677 ลบ.ม.ต่อวินาที ยังถือว่าอยู่ในขั้นปกติ การผันน้ำของเขื่อนเจ้าพระยาจะไม่ให้ระบายเกิน 1,800 ลบ.ม.ต่อวินาที
ใครคือหัวหน้าโครงการส่งน้ําและบํารุงรักษาเขื่อนเจ้าพระยา 
นายตวงสิทธิ์ อุทัยวงศ์